Указание на ДСОПЛ относно новата наредба за застраховките на медицинските специалисти

**Уважаеми колеги,**

**БЛС от м.юни не сключва застраховка на своите членове.**

 На 28.09.2018г. в ДВ брой 80 беше обнародвана **[Наредба](http://dv.parliament.bg/DVWeb/showMaterialDV.jsp;jsessionid=775FCE527E60981494E2C7ED02602269?idMat=130372) на МС за задължителното застраховане на лицата, упражняващи медицинска професия.**

Тази Наредба се издава в изпълнение на чл. 189, ал. 2 от Закона за здравето.:

Чл. 189. (1) Лечебните заведения задължително застраховат лицата, които упражняват медицинска професия в лечебното заведение, за вредите, които могат да настъпят вследствие на виновно неизпълнение на професионалните им задължения.

(2) (Нова - ДВ, бр. 98 от 2016 г., в сила от 01.01.2017 г.) Условията, редът, срокът за извършване и размерът на минималната застрахователна сума при задължителното застраховане по ал. 1 се определят с наредба на Министерския съвет

Обекти на застраховане (застраховани) са физически лица, упражняващи медицинска професия, за виновно причинените от тях на трети лица имуществени и неимуществени вреди, настъпили в резултат на упражняването на медицинска професия във или от името на лечебно заведение.

 **Кой е застраховащ?** (сключващ застраховката)

Застраховащ е лечебното заведение, което сключва договора за своя сметка, а застраховани са всички лица, които упражняват медицинска професия в лечебното заведение.Това са лекари и мед.сестри, не се включват административен персонал, санитари и др.

Наредбата разделя лицата, упражняващи медицинска професия, на три групи: първа, втора и трета, като застрахователните лимити са определени съответно на 30 000, **60 000** и 90 000 лева. Общопрактикуващите лекари сме във втора група – 60 000 лв.

**Към днешна дата застрахователните компании нямат готови разработени оферти по новата наредба.**

**С цел постигане на по-добри финансови условия Управителният съвет на ДСОПЛ възложи на застрахователен брокер изготвяне на преференциална оферта за членовете на Дружеството /ДСОПЛ/. Своевременно ще Ви уведомим при наличие на такава оферта/и с цел максимално бързо и изгодно сключване на застраховката**.

Какви са санкциите от несключването на застраховка по смисъла на чл. 189 от Закона за здравето?

Неспазването на задължението по чл. 189, ал. 1 от ЗЗ се санкционира със съответната административно-наказателна разпоредба, чл. 229, ал. 3 от Закона за здравето, която предвижда **имуществена санкция за лечебното заведение в размер между 500 до 2000 лева, а при повторност от 2000 до 5000 лева.**

 С уважение: д-р Георги Миндов, Председател на ДСОПЛ